Accenture vähentää Symbian-osaajia - Puhelinvertailu
Windows Phone -kampanja "savusti" 50 000 kilpailijaa
9.5.2012 15:10
Konsulttifirma Accenture on kertonut aloittavansa yhteistoimintaneuvottelut. Yt-neuvottelujen tarkoituksena on vähentää aiemmin Nokialta siirtyneiden Symbian-kehittäjien määrää. Yhtiön mukaan 250 suomalaisen työntekijän pää on pölkyllä.
Accenture on tarjonnut eropakettia jo aiemmin ja siihen onkin tarttunut jo 320 työntekijää. Nyt käynnistyvien yt-neuvottelujen jälkeen 1200 Nokialta siirtyneestä suomalaisesta työntekijästä Accenturella jatkaa enää noin puolet.
Accenturelta kerrotaan, että Nokialta siirtyneistä Symbian-osaajista yli 500 on siirretty muihin tehtäviin, kuten Windows Phone -kehitykseen. Nokia ulkoisti Symbian-kehityksen Accenturelle vuosi sitten huhtikuussa. Nokialta siirtyi Accenturelle maailmanlaajuisesti 2300 henkilöä.